ઓફિસમાં કામના કલાકો દરમિયાન બેસી રહેતા લોકો માત્ર આપણા દેશમાં નહીં, પરંતુ વિદેશમાં પણ છે. આ લોકો વિશે ઘણાં રિસર્ચ ચાલી રહ્યાં છે. કામને લીધે થતા હેલ્થ પ્રોબ્લેમ્સને પ્રોફેશનલ હેઝાર્ડ નામ આપવામાં આવ્યું છે. વિદેશમાં કોઇ પણ પ્રકારના હેલ્થ પ્રોબ્લેમથી બચવા સરકાર સમયાંતરે મેડિકલ ગાઇડલાઇન્સ બહાર પાડે છે તેમાં થોડા થોડા સમયે ફેરફારો પણ થતા રહે છે. બ્રિટનમાં થોડા સમય પહેલાં બહાર પાડેલી એક ગાઇડલાઇન મુજબ ઓફિસમાં આઠ કલાક બેસીને કામ કરતા લોકોને બે કલાક ઊભા રહીને કામ કરવાની સલાહ આપવામાં આવી છે. બે કલાકથી ઊભા રહેવાની શરૃઆત કરવી અને તે ચાર કલાક સુધી લઇ જવી. ત્યાં તો કર્મચારીઓ માટે ઊભાઊભા કામ કરી શકાય તેવા ટેબલની પણ વ્યવસ્થા કરાઇ છે. આ ગાઇડલાઇનમાં એવું કહેવાયું છે કે દિવસ દરમ્યાન સતત બેસી રહેવાના કારણે ઘણાં હેલ્થ પ્રોબ્લેમ થઇ શકે છે.